Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Andrea Galádová, Mgr.
Pozícia: vedúca oddelenia 
Oddelenie/Odbor: OMM
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: anglický

2. Zahraničná pracovná cesta (ZPC):
Štát, mesto: Brig, švajčiarsko 
Vykonaná v dňoch: 8.9. – 15.9. 2012 
Účel cesty: 4th NRC meeting medzinárodnej štúdie IEA ICILS
Spôsob financovania: z rozpočtu NÚCEM 

3. Rámcový program pobytu:
8. 9. 2012 			Cesta Bratislava – Viedeň – Zürich (5:00 – 11:00)
8. 9. 2012 			prerušenie prac. cesty od 11:00 hod do 9.9.2012 do 11:00
9. 9. 2012 			cesta Zürich - Brig
10. 9.- 14. 9. 2012		4th NRC meeting medzinárodnej štúdie IEA ICILS 2013
15. 9. 2012 			Cesta Brig – Zürich – Bratislava

4. Stručný priebeh rokovaní:
V úvode prvého dňa pracovného stretnutia zástupcovia ACER (Dr. J. Ainley a Mr. J. Fraillon) podali správu o stave štúdie a referovali o prebiehajúcich aktivitách prípravy hlavného testovania. Zamerali sa na stručné zhrnutie pilotného testovania. do ktorého sa zapojilo 21 krajín (Austrália, Česká republika, Čile, Dánsko, Holandsko, Hong Kong SAR, Chorvátsko, Izrael, Kanada (Alberta), Kórea, Litva, Nórsko, Poľsko, Rusko, Slovensko, Slovinsko, Španielsko, Švajčiarsko,  Thajsko a Turecko, Nemecko uskutoční pilotné testovanie v septembri 2012) približne 8 900 žiakov (SR 416 ), 6000 učiteľov (SR 296), 500 riaditeľov škôl (SR 24), 500 koordinátorov IKT (SR 24) z približne 500 škôl (SR 25).
Dr. S. Meinck podala hodnotiacu správu o výbere vzorky a informovala účastníkov o vzniknutých problémoch a ich riešeniach. 
Rokovania v nasledujúcich dňoch (Schulz, Ainley, Fraillon), boli zamerané na vyhodnotenie a riešenie problémov vzniknutých počas pilotného testovania a analýz položiek testovacích nástrojov. Na základe poskytnutých analýz boli medzinárodným centrom vybrané položky, ktoré je potrebné prehodnotiť a to ako v testovacích moduloch, tak aj v jednotlivých dotazníkoch (Žiacky dotazník, Učiteľský dotazník, Dotazník o škole, Dotazník IKT koordinátora). Tieto rokovania prebiehali formou workshopov. Jednotlivé pracovné skupiny pripomienkovali a dávali návrhy na úpravu jednotlivých testovacích položiek (testovacie moduly a dotazníky). Tieto boli zosumarizované a prípadné zmeny nástrojov budú použité do hlavného testovania.
O aktualizácii a zlepšeniach softvéru, IT systéme pre štúdiu informovali zástupcovia IEA DPC (R. Carstens, M. Jung) a SoNET (S. Birchall). Systém je poskytnutý DPC jednotlivým NRC (National Research Center)  a jeho úlohou bude vytvoriť príslušné formuláre a zhromažďovať informácie o vybraných školách a študentoch zaradených do testovania. Následne bude národným centrám poskytnutý aj softvér pre diagnostiku PC, a webové prostredie pre on-line dotazníky, administráciu testovania, skórovanie odpovedí. V priebehu meetingu bola možnosť konzultovať výber vzorky pre hlavné meranie a technické problémy ktoré sa vyskytli pri jeho príprave zo zástupcami DPC.
Záverečná časť rokovaní pod vedením BSc. T. Friedmana a M. Ebbsa bola venovaná aj požiadavkám na preklady, možnosti národných adaptácií a verifikáciu testovacích nástrojov, technickému zabezpečeniu testovania. Účastníkom boli prezentované inovované nástroje pre zápis adaptácií a proces verifikácie, a tiež inovovaný softvér na preklad a kódovanie.
Národní koordinátori štúdie boli informovaní o podmienkach národného a medzinárodného monitoringu kvality testovania na školách. (PhD. Koršňáková)
Všetky národné adaptácie musia byť zapísané v NAF V prípade vybraných škôl, ktoré nemajú podmienky na uskutočnenie testovania (hlavne zodpovedajúci softvér) bude potrebné aby národné centrum testovanie zabezpečilo vlastnými prostriedkami – nákup notebookov a následné vycestovanie na danú školu.
5th meeting NRC sa uskutoční 27. – 30. 7. 2011, (Hamburg, Nemecko).  

5. Odporúčané závery:
V závere rokovaní boli vytýčené úlohy pre obdobie október 2012 – jún 2013 pre medzinárodné centrum (revízia a záverečné úpravy nástrojov, spolu s NC uskutočniť verifikáciu a adaptáciu testovacích nástrojov) aj národné centrá (zapracovať úpravy a pripraviť národné testovacie nástroje v slovenskej a maďarskej jazykovej mutácii, technicky zabezpečiť prípravu hlavného testovania, uskutočniť administráciu hlavného testovania a zabezpečiť zber dát podľa harmonogramu medzinárodného centra). 

6. Prehľad prinesenej dokumentácie a miesto jej uloženia:
Všetky materiály poskytnuté medzinárodným centrom pre jednotlivé národné centrá realizujúce štúdiu sú dôverné a sú uložené v NÚCEM u národného koordinátora štúdie.

7. Osobitne vyhotovený očakávaný prínos ZPC:
Pracovná cesta splnila svoj účel a poskytla ďalšie informácie potrebné k úspešnej príprave hlavného testovania medzinárodnej štúdie IEA ICILS 2013 podľa medzinárodných požiadaviek a štandardov na národnej úrovni. 

Svojím podpisom súhlasím so zverejnením správy na internete.

Správu vypracoval: Andrea Galádová, 

Dátum: 18.9.2012

Správu schválil: (meno a podpis)